Leisi nr 2-3/104-1

**Laugu küla Põlluääre kinnistu**

**detailplaneeringu vastuvõtmine**

Leisi vallavalitsuse 08. oktoobri 2013 korraldusega nr algatati OÜ P.P. Ehitusjärelevalve taotluse alusel Laugu küla, Põlluääre kinnistu detailplaneeringu koostamine.

Detailplaneeringu koostamise ülesandeks on planeeritaval maa-alal nelja elamumaa krundi moodustamine, krundi ehitusõiguse määramine, krundi hoonestusala piiritlemine, tehnovõrkude ja –rajatiste asukoha ning servituutide vajaduse määramine, kruntidele juurdepääsu lahendamine ja maa sihtotstarbe määramine.

Planeeringuala suurus on 2,2 ha, maa-ala on hoonestamata. Kinnistu sihtotstarve on elamumaa. Planeeringuala piirneb idast Laugu – Nurme teega. Kinnistu loodenurka läbib erakinnistuid läbiv tee, mis on mitmele majapidamisele juurdepääsuteeks. Ülejäänud osas piirneb Põlluääre maaüksus eramaadega. Lähim hoonestus asub Lepiku, Merikajaka ja teisel pool Laugu – Nurme teed asuvatel Koorejaama ning Kaubi maaüksustel. Juurdepääs kinnistule Laugu – Nurme teelt. Maa-alal paiknevad madalpinge õhuliin ja 10 kV õhuliin ning kõrg- ja madalpinge maakaablid.

Jagamise teel moodustatavatele kruntidele on ette nähtud ehitada ühepereelamud koos majandushoonetega. Hoonetele on seatud olulisemad arhitektuurilised ja ehituslikud lisatingimused, lahendatud on liikluskorraldus ja tehnovõrgud.

Leisi valla üldplaneeringu kohaselt on Põlluääre kinnistu maakasutuse sihtotstarbeks elamumaa juhtfunktsioon, seega Leisi valla üldplaneeringut käesoleva planeeringuga ei muudeta.

Leisi vallavalitsusele on 30. aprillil 2014 esitatud OÜ Klotoid poolt Laugu küla Põlluääre kinnistu detailplaneeringu planeerimislahenduse ettepanek vastuvõtmiseks ja avalikule väljapanekule suunamiseks. Planeering on kooskõlastatud Lääne-Eesti Päästekeskusega ja Elektrilevi Osaühinguga. Käesolev detailplaneering on kooskõlas kehtiva Leisi valla üldplaneeringuga ning vastab seadustele ja muudele õigusaktidele.

Käesoleva detailplaneeringu alusel ei ole Leisi vallavalitsusel kohustust välja ehitada täiendavalt avalikult kasutavaid teid, üldkasutavat haljastust, välisvalgustust ega sademeveekanalisatsiooni.

Avaliku väljapaneku korraldamise eesmärgiks on avalikkuse kaasamine planeeringu koostamise protsessi, et välja selgitada kõikide planeeringust huvitatud isikute seisukohad planeeringu lahenduse osas. Pärast huvitatud isikute seisukohtade selgumist on võimalik, et vallavalitsuse kaalutlusotsuste tulemusel järgnevates planeerimismenetluse etappides võib planeeringulahendus muutuda, sest planeerimismenetluse eesmärk on tagada võimalikult paljusid osapooli rahuldava lahenduse leidmine planeeringu kehtestamise hetkeks.

Lähtudes eeltoodust ning aluseks võttes planeerimisseaduse § 18 lg 1 ja lg 2 p 2 **Leisi vallavalitsus**

**annab k o r r a l d u s e:**

1. Võtta vastu ja suunata avalikule väljapanekule Laugu küla Põlluääre kinnistu detailplaneering (juurde lisatud).

2. Leisi vallavalitsusel informeerida puudutatud isikuid ning avalikkust Laugu küla Põlluääre kinnistu detailplaneeringu vastuvõtmisest ja avalikule väljapanekule suunamisest ning avaliku väljapaneku aegadest ajalehes Meie Maa ja valla kodulehel [www.leisivald.ee](http://www.leisivald.ee)

3. Korraldust on võimalik vaidlustada 30 päeva jooksul teatavakstegemisest, esitades vaide Leisi vallavalitsusele haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

4. Korraldus jõustub teatavakstegemisest

/allkirjastatud digitaalselt/

 /allkirjastatud digitaalselt/